**У С Т А В**

**НА**

**Народно читалище „Просвета-1936” с.Беласица, общ.Петрич, обл.Благоевград**

**Приет на 10.05.2010 година**

**-2-**

Народно читалище „Просвета-1936” с.Беласица е уникално достояние на населението от селото.

 Читалището има историческа заслуга за развитието на българския език, за зараждането на театралното, музикалното, танцовото и други изкуства, за развитието на библиотечното дело, за одухотворяване живота на народа.

**ГЛАВА ПЪРВА**

**Общи положения**

**Чл.1.** Народно читалище „Просвета-1936” с.Беласица е самостоятелно, независима, самоуправляваща се културно – просветна организация на населението в село Беласица.

То е изградено и работи на принципите на демократизма, доброволността и автономията.

В своята дейност, то изпълнява и държавни културно – просветни задачи.

**ЧЛ.2.** Читалището не е политическа организация.В неговата дейност могат да участват всички граждани без ограничения на възраст, партийна, религиозна и етническа принадлежност.

**Чл.3.** Читалището работи в тясно взаимодействие с учебни заведения, културни институти, обществени и други организации.

**Чл.4.** Читалището подържа отношение на сътрудничество и координация с държавните органи, на които законите възлагат определени задължения в областта на културата.

**Чл.5.** Читалището може да се сдружава на местно и национално равнище с други читалища.

**Чл.6.** Читалището е юридическо лице с нестопанска цел. То се представлява от председателя и секретаря.

**ГЛАВА ВТОРА**

**Цели и задачи**

**ЧЛ.7.**Целите и задачите на Народно читалище „Просвета-1936” с.Беласица са дасъздава, опазва, и разпространява духовни ценности, да развива творческите способности и да задоволява културните потребности и интереси на населението, да разкрива условия за общуване между хората, да подпомага и организира стопански и културни почини в селището и общината.

**ЧЛ.8.**Народно читалище „Просвета-1936” с.Беласица:

 **а)** обогатява културния живот на населението от селото и района, и обслужва свободното време на хората

 **б)** допринася за укрепване на знанията и интересите към науката, изкуствата и културата

 **в)** създава условия за развитие на творческите способности на младото поколение

 **г)**  подържа, обогатява и развива народни обичаи и традиции

-3-

 **д)** подържа електронни информационни мрежи, и предоставя компютърни и интернет услуги

 **е)** възпитава в дух на демократизъм, родолюбие и човешка нравственост

**ЧЛ.9.** Читалището осъществява своите цели и задачи, чрез различни форми и средства, като:

 **а)** общодостъпна библиотека

  **б)** самодейни колективи, школи, кръжоци и др.

 **в)** клубове по интереси за събирателска дейност в областта на фолклора, етнографията и краеведението

 **г)** концерти, спектакли, изложби

 **д)** празници и ритуали

 **е)** извършване допълнителни дейности, подпомагащи изпълнението на основните ни функции, с изключение на

читалищната база за клубове на политически партии, за обсебва- нето им от религиозни секти и други дейности, противоречащи на националното ни съзнание и традиция

 **ж)** читалището няма право да организира или предоставя помещения за хазартни игри и нощни заведения

**ГЛАВА ТРЕТА**

**Учредяване, устройство и членство**

**ЧЛ.10.ал.1.** Народно читалище „Просвета-1936” с.Беласица е учредено през 1936 година, и има наименование Народно читалище „Просвета-1936” с.Беласица.

 **ал.2.** Читалището придобива качеството на юридическо лице, след вписването му в регистъра на организациите с нестопанска цел в Благоевградски окръжен съд.

 **ал.3.** Вписването на читалището в регистъра на окръжен съд, се извършва по писмена молба от настоятелството, към която се прилагат:

 **1.** Протокол от общото събрание.

 **2.** Устав.

 **3.** Нотариално заверен образец от подписа на лицето представляващо читалището, и валидния печат на читалището.

 **ал.4.** Читалищното настоятелство в 7 дневен срок от вписването на читалището в съдебния регистър, подава заявление с необходимите документи за вписване в регистъра на Министерство на културата.

**ЧЛ.11.ал.1.** Членовете на читалището са: действителни, спомагателни и почетни, индивидуални и колективни.

 **ал.2.** Действителни членове могат да бъдат граждани, навършили 18 години.

 **ал.3.** Спомагателни членове могат да бъдат лица под 18 години.Те имат право на съвещателен глас.

 **ал. 4.** Почетни членове са граждани, които имат особени заслуги за развитието на читалището.

-4-

 **ал.5.** Член на читалището може да стане всеки български гражданин по устна заявка, и представяне в архива на читалището 1 брой снимка, ЕГН и адреса.След издаването на членска карта, внася първата вноска членски внос, и се записва в книгата на читалищните членове.

**ЧЛ.12.** Действителните и почетните членове на читалището имат право:

 **а)** да избират и да бъдат избирани в ръководните органи

 **б)** да участват в обсъждането на всички въпроси от дейността на читалището

 **в)** да получават информация за работата на ръководните им органи

 Всички членове ползват с предимство базата на читалището.

**ЧЛ.13.** Членовете на читалището са длъжни:

 **а)** да спазват устава

 **б)** да плащат определения членски внос

 **в)** да пазят и обогатяват читалищното имущество

 **ГЛАВА ЧЕТВЪРТА**

**Органи на самоуправление**

**ЧЛ.14. а)** Органите на самоуправление на читалището са:общото събрание

  **б)** настоятелството

 **в)** проверителната комисия

**ЧЛ.15.ал.1.** Върховен орган на читалището е общото събрание на неговите членове, които трябва да са най-малко 50 на брой.

 **ал.2.** Общото събрание се свиква най-малко един път в годината като отчетно, и на три години като отчетно-изборно.

Събранието е законно, ако е обявено най-малко 7 дни преди определената дата, и на него присъстват повече от половината от членовете имащи право на глас.При липса на кворум се изчаква един час.Тогава събранието е законно, ако на него присъстват не по-малко от една трета от членовете при редовно общо събрание, и не по-малко от половината плюс един от членовете при извънредно общо събрание.

 **ал.3.** Извънредно общо събрание се свиква по решение на настоятелството, по искане на проверителната комисия, или по искане на една трета от действителните членове на читалището.

 **ал.4.** Поканата за събранието трябва да съдържа: датата, часъти мястото за провеждането му, и кой го свиква.Тя трябва да бъде получена, не по-късно от седем дни преди датата на провеждането.В същия срок на обществени места трябва да бъде обявено и съобщение за събранието.

-5-

**ЧЛ.16.ал.1.** Общото събрание има следните правомощия:

  **а)** изменя и допълва устава

 **б)** избира и освобождава членовете на настоятелството, проверителната комисия и председателя на читалището с явно или тайно гласуване

 **в)** приема вътрешни актове, необходими за организацията на дейността

 **г)** изключва членовете на читалището

 **д)** приема годишния и бюджета на читалището

 **е)** взема решение за членовете или прекратява членството в читалищни съюзи

 **ж)** приема годишния отчет и бюджета на читалището

 **з)** определя размера на членския внос

 **и)** отменя решения на органите на читалището

 **й)** взема решение за прекратяване на читалището

 **к)** взема решение за отнасяне до съда за нецелесъобразни действия на ръководството или отделни членове

 **ал.2.** Решенията на общото събрание са задължителни за другите органи на читалището.

 **ал.3.** Решенията на чл.16 буква „а”, „г” и „й” се вземат с мнозинство, най-малко 2/3 на всички членове.Останалите решения се вземат с мнозинство, повече от половината от присъстващите членове.

 **ЧЛ.17.ал.1.** Ръководен орган на читалището между общите събрания е настоятелството, което се избира за срок от 3 години и работи на обществени начала.Членовете на настоятелството да нямат роднински връзки по права и сребърна линия до четвърта степен.Промени в неговия състав могат да се правят и на общите годишни и извънредни събрания.

 **ал.2.** Настоятелството провежда своите редовни заседания, най-малко един път на два месеца.Заседанията са редовни, когато на тях присъстват половината от членовете му.Решенията се вземат с обикновено мнозинство.

**ЧЛ.18.ал.1.** Настоятелството има следните правомощия:

  **а)** свиква общото събрание

  **б)** осигурява изпълнението на решения на общото събрание

  **в)** подготвя проектобюджета на читалището, и утвърждава длъжностните характеристики на работещите в читалището

  **г)** подготвя и внася в общото събрание отчета за дейността на читалището

  **д)** утвърждава годишните планове за работа на читалището, планове и план сметки за провеждане на по-значими прояви от национален мащаб

  **е)** разпорежда се с имуществото на читалището

  **ж)** обсъжда и приема материала, който ще внася читалището до по-висшестоящи организации – общината, Министерство на културата, Съюза на народните читалища и др.

 **з)** приема и обсъжда докладни, предложения, информации, жалби, препоръки на комисиите към настоятелството, ръководствата на самодейните колективи, художествени ръководители, щатни служители в читалището, членове на читалището

  **и)** съдейства за привличането на нови членове и съмишленици на читалището

  **й)** осъществява връзката на читалището с други читалища, творчески групи, културни институти, творчески съюз и др.

-6-

  **к)** набира допълнителни финансови средства за дейността на читалището

  **л)** взема решения за разкриване помощни стопански дейности

  **м)** взема решение за откриване и закриване на самодейни колективи, школи, клубове и други форми на работа

  **н)** утвърждава промени в правилника, за вътрешния ред на читалището

 **о)** взема решение за морално и материално стимулиране на работещите в читалището и читалищните членове

 **ал.2.** Редови заседания на настоятелството се провеждат с писмено или устно предизвестие на Председателя, съдържащо дневен ред, дата, място и часа.

 **ал.3.** Извънредни заседания на настоятелството се свикват:

 а) по искане на Председателя на читалището

 б) по искане на Председателя на Проверителната комисия

 в) по искане на 2/3 от членовете

 ал.4. При вземане на специални решения, необходимо е всеки член на настоятелството да се подпише с мнение за, против, въздържал се.

 ал.5. Членовете на настоятелството се освобождават предсрочно:

 а) при установяване на съществени нарушения на закона и устава, и незадоволителна оценка за дейността им от общото събрание на читалището

 б) при болест или смърт

 в) по собствено желание (оставка)

 г) при три последователни безпричинни отсъствия от заседания

 ал.6. Освободените места от настоятелството се попълват от избраните подгласници.

ЧЛ.19. Председателят на читалището има следните правомощия:

 ал.1. Член от настоятелството се избира за Председател от общото събрание за срок от три години, и работи на обществени начала.

 а) организира дейността на читалището съобразно закона, устава и решенията на общото събрание

 б) представлява читалището

 в) свиква и ръководи заседанията на настоятелството и общото събрание на читалището

 г) упражнява контрол по правилната експлоатация и стопанисване имуществото на читалището

 ал.2. Председателят на читалището може да бъде освободен предсрочно:

-7-

 а) по негово собствено желание изразено в писмен вид до общото събрание с предизвестие един месец

 б) при установяване на съществени нарушения на устава и закона и незадоволителна оценка за работата му от общото събрание

 в) при болест или смърт, функциите на Председателя се поемат от упълномощено лице от настоятелството, до провеждане на нов избор

ЧЛ.20.ал.1. Секретарят (зам.председателят) има следните правомощия като щатно лице:

 а) представлява читалището заедно и поотделно с Председателя

 б) секретарят е щатен служител, назначен от настоятелството по кодекса на труда на постоянен трудов договор, и не се освобождава от длъжност при смяна на Читалищното Настоятелство

 в) участва по право в работата на настоятелството, ако не е избран за член на същия

 г) организира и непосредствено участва в изпълненията на решенията на общото събрание и настоятелството

 д) контролира разходите на паричните средства, носи отговорност по опазване на имуществото, заедно с Председателя подготвя заседанията на настоятелството и общото събрание

 е) при отсъствие замества Председателя

ал.2. Секретарят (зам.председателят), може да бъде освободен предсрочно:

 а) по собствено желание изразено в писмен вид до настоятелството и общото събрание с предизвестие един месец

 б) при болест или смърт

ЧЛ.21.1. Проверителната комисия се състои най-малко от трима членове, избрани за срок от три години.

 2. Членовете на проверителната комисия не могат да бъдат лица, които са в трудово правни отношения с читалището, или са роднини на членовете на настоятелството по права линия, брат, сестра и родство по сватство.

 3. Проверителната комисия осъществява контрол върху дейността на настоятелството и Председателя на читалището по спазване на закона, участва в решенията на общото събрание.

 4. Проверителната комисия представя писмен отчет пред общото събрание по финансите и имуществото на читалището.

 5. Не могат да бъдат избрани за членове на настоятелството, проверителната комисия и за секретари, лица които не са членове на читалището и са осъждани на лишаване от свобода за умишлени престъпления от обществен характер.

-8-

 6. Членовете на настоятелството, включително Председателя и Секретаря, подават декларации за конфликт на интереси.

**ГЛАВА ПЕТА**

**Финансова дейност и материална база**

ЧЛ.22.1. Читалището набира средства от следните източници:

1. Членски внос.
2. Културно-просветна дейност, платени културни услуги с участието на собствени и гостуващи изпълнители.
3. Субсидии от държавния и общинския бюджети.
4. Наеми от движимо и недвижимо имущество.
5. Дарения и завещания.
6. Такси за участия в курсове, школи и други форми на обучение, както и такси за ползване на определени библиотечни услуги.

ал.2. При разпределението на държавите и общински бюджети, средствата в комисията по разпределението, задължително присъства упълномощен представител на настоятелството.

ал.3. След утвърждаване на определената сума от държавния и общински бюджет, същата се предоставя на читалище за самостоятелно управление.

ал.4. При недостиг на средства за ремонт и подържане на читалището се искат допълнителни средства от общинския съвет.

ЧЛ.23.ал.1. Формирането на приходите и разходите, става на базата на предложение, което се изготвя ежегодно в началото на всяка календарна година, утвърждава се от настоятелството и се отчита в годишния отчет за приходите и разходите, които се приемат от общото събрание.

 ал.2. Оформянето на оправдателните документи и отчитането на разходите става по установения ред.

ЧЛ.4.ал.1. Имуществото на читалището се състои от правото на собственост на сградата и обзавеждането, библиотечни фондове, ценни книжа и друго придобито и предоставено имущество във основа на Закона на народните читалища, а също така от имоти и материална база подарени на читалището или придобити с негови собствени средства.

 -9-

 ал.2. Читалището не може да отчуждава недвижими вещи и да учредява ипотеки върху тях.

 ал.3. Движими вещи могат да бъдат отчуждени или залагани само по решение на настоятелството.

 ал.4. Недвижимото и движимото имущество е отчетност на читалището, както и приходите от него не подлежат на принудително изпълнение, освен за вземания произтичащи от трудови правоотношения.

**ГЛАВА ШЕСТА**

**Прекратяване**

ЧЛ.25.1. Читалището може да бъде прекратено по решение на общото събрание, в присъствието на 2/3 от неговите членове вписано в регистъра на Окръжния съд. То може да бъде прекратено с ликвидация или по решение на окръжния съд ако:

1. Ако дейността му противоречи на закона, устава и добрите нрави.
2. Имуществото му не се използва според целите и предмета на дейността на читалището.

ал.2. Прекратяването на читалището по решение на Окръжния съд, може да бъде поставено по искане на министъра на културата или прокурора.

ал.3. Прекратяването на читалището по искане на министъра и прокурора се вписва служебно.

ЧЛ.26.1. Активите на прекратеното читалище останали след ликвидацията се разпределят между другите читалища от общината (региона) по ред установен с наредба от министъра на културата и финансите, съгласувано с Националния съвет на читалищното дело.

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1. Читалището има кръгъл печат с надпис в окръжност Народно читалище „Просвета-1936” с.Беласица в средата разтворена книга.

С годините на основаването, седалище на читалището е село Беласица.

1. Празник на читалището е 24 май, ден на славянската писменост, на българската просвета и култура.

-10-

1. Уставът на Народно читалище „Просвета-1936” с.Беласица, общ.Петрич, обл.Благоевград е приет на общо събрание на 10.05.2010 година и допълнен въз основа на новия закон за Народните читалища от 2009 година.

С този Устав се урежда по-нататъшното развитие, управление, дейността, финансирането, издръжката, стопанисването и цялостния живот на читалището.